એક કડકાબાલૂસ સ્ટ્રગલિંગ ઍકટર પિતા રાહુલ (રાહુલ ભટ્ટ), ફ્રસ્ટ્રેટેડ માતા શાલિની (તેજસ્વિની કોલ્હાપુરે) અને ઓરમાન પિતા IPS ઑફિસર શૌમિક બોઝ (રોનિત રોય)ની વચ્ચે ફંગોળાતી દસ વર્ષની કલ્લી (બાળ કલાકાર અંશિકા શ્રીવાસ્તવ) ભરબજારમાંથી ગાયબ થઈ જાય છે. પછી શરૂ થાય છે અહં, દગો, લાચારી, લાલચ જેવી દરેક પાત્રમાં ધરબાયેલી લાગણીઓની સાઠમારી. કલ્લીનો બાયોલૉજિકલ ફાધર પોલીસની નિãષ્ક્રયતાથી ત્રાસીને પોતે જ કાયદો હાથમાં લઈને દીકરીને શોધવા નીકળી પડે છે. સાથોસાથ પોતાના જ ઘરમાંથી પત્નીનીની દીકરી ગાયબ થતાં શૌમિક એટલે કે રોનિત રૉય માટે નાકનો સવાલ થઈ જાય છે, એટલે તે પણ આખી પોલીસ- ર્ફોસને દોડતી કરી મૂકે છે. આ બધાની આસપાસ રહેલાં બધાં જ પાત્રો પોતપોતાના સ્વાર્થ માટે આ પરિસ્થિતિનો ભરપૂર ઉપયોગ કરવા માંડે છે. પરંતુ સવાલ એ છે કે નાનકડી કલ્લી છે ક્યાં?